Ettepanek: Euroopa parlamendi ja Nõukogu määrus millega muudetakse määruse (EÜ) nr 562/2006 (millega kehtestatakse isikute üle piiri liikumist reguleerivad ühenduse eeskirjad (Schengeni piirieeskirjad)) sätteid, milles käsitletakse komisjoni rakendusvolituste kasutamise menetlust /* KOM/2006/0904 lõplik - COD 2006/0279 */





[pic] | EUROOPA ÜHENDUSTE KOMISJON | Brüssel 22.12.2006 KOM(2006) 904 lõplik 2006/0279 (COD) Ettepanek: EUROOPA PARLAMENDI JA NÕUKOGU MÄÄRUS millega muudetakse määruse (EÜ) nr 562/2006 (millega kehtestatakse isikute üle piiri liikumist reguleerivad ühenduse eeskirjad (Schengeni piirieeskirjad)) sätteid, milles käsitletakse komisjoni rakendusvolituste kasutamise menetlust (komisjoni esitatud) 2006/0279 (COD) Ettepanek: EUROOPA PARLAMENDI JA NÕUKOGU MÄÄRUS millega muudetakse määruse (EÜ) nr 562/2006 (millega kehtestatakse isikute üle piiri liikumist reguleerivad ühenduse eeskirjad (Schengeni piirieeskirjad)) sätteid, milles käsitletakse komisjoni rakendusvolituste kasutamise menetlust EUROOPA PARLAMENT JA EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 62 lõiget 1 ja lõike 2 punkti a,, võttes arvesse komisjoni ettepanekut,[1] võttes arvesse majandus- ja sotsiaalkomitee arvamust,[2] võttes arvesse regioonide komitee arvamust,[3] toimides vastavalt asutamislepingu artiklis 251 sätestatud menetlusele,[4] ning arvestades järgmist: (1) Määrusega 562/2006/EÜ[5] nähakse ette, et teatavad meetmed on sätestatud vastavalt nõukogu 28. juuni 1999. aasta otsusele 1999/468/EÜ,[6] millega kehtestatakse komisjoni rakendusvolituste kasutamise menetlused. (2) Otsust 1999/468/EÜ on muudetud otsusega 2006/512/EÜ, millega on kehtestatud kontrolliga regulatiivmenetlus, mida tuleb kasutada selliste üldmeetmete võtmisel, mille eesmärk on muuta asutamislepingu artiklis 251 sätestatud menetluse korras vastuvõetud põhiaktide vähem olulisi sätteid, sealhulgas teatavaid selliseid sätteid välja jättes või uusi vähem olulisi sätteid juurde lisades. (3) Vastavalt Euroopa Parlamendi, nõukogu ja komisjoni ühisdeklaratsioonile[7] otsuse 2006/512/EÜ kohta, tuleb kehtivaid õigusakte asjaomase korra kohaselt kohandada. Kõnealuses deklaratsioonis esitatud esmajärjekorras kohandatavate õigusaktide loetelu hõlmab määrust (EÜ) nr 562/2006. (4) Komisjonile tuleks anda volitus kohandada teatavaid piirikontrolli reguleerivaid üksikasjalikke praktilisi eeskirju ja muuta teatavaid lisasid. Need üldmeetmed, mille eesmärk on määruse (EÜ) 562/2006 vähem oluliste sätete muutmine või väljajätmine või nimetatud määrusele vähem oluliste sätete lisamine, tuleb kehtestada otsuse 1999/468/EÜ artiklis 5a ettenähtud kontrolliga regulatiivmenetluse korras. (5) Määrusega (EÜ) nr 562/2006 on ette nähtud, et komisjoni rakendusvolituste kasutamine peatatakse teatavaks ajavahemikuks. Ühisdeklaratsioonis otsuse 2006/512/EÜ kohta kinnitasid Euroopa Parlament, nõukogu ja komisjon, et otsus 2006/512/EÜ on horisontaalne ja piisav meede, mis vastab Euroopa Parlamendi nõuetele kaasotsustamismenetluse korras vastu võetud õigusaktide rakendamise kontrollimise kohta ning seepärast ei tohiks komisjoni rakendusvolituste kasutamist ajaliselt piirata. Euroopa Parlament ja nõukogu kinnitasid ühtlasi, et nad tagavad, et ettepanekud selliste õigusaktide kehtetuks tunnistamise kohta, millega komisjoni rakendusvolituste kasutamisele on kehtestatud ajalised piirangud, võetakse vastu võimalikult kiiresti. Pärast kontrolliga regulatiivmenetluse kehtestamist tuleks tunnistada kehtetuks määruse (EÜ) nr 562/2006 säte, millega nähakse ette rakendusvolituste peatamisaeg. (6) Määrust (EÜ) nr 562/2006 tuleks seepärast muuta, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 562/2006 muudetakse järgmiselt: 1) Artikli 12 lõige 5 asendatakse järgmisega: "5. Patrull- ja vaatlustegevust reguleerivad lisaeeskirjad kehtestab komisjon. Need meetmed, millega muudetakse käesoleva määruse vähem olulisi sätteid neid juurde lisades, võetakse vastu artikli 33 lõikes 2 nimetatud kontrolliga regulatiivmenetluse korras." 2) Artikkel 32 asendatakse järgmisega: "Artikkel 32 Lisade muudatused III, IV ja VIII lisa muudetakse artikli 33 lõikes 2 nimetatud kontrolliga regulatiivmenetluse korras." 3) Artikli 33 lõige 2 asendatakse järgmisega: "2. Käesolevale lõikele viitamisel, kohaldatakse otsuse 1999/468/EÜ artikli 5a lõikeid 1–4 ja artiklit 7, võttes arvesse kõnealuse otsuse artikli 8 sätteid." 4) Artikli 33 lõige 4 jäetakse välja. Artikkel 2 Käesolev määrus jõustub […] päeval pärast selle avaldamist Euroopa Liidu Teatajas . Käesolev määrus on tervikuna siduv ja vahetult kohaldatav kõikides liikmesriikides. Brüssel, Euroopa Parlamendi nimel Nõukogu nimel president eesistuja [1] ELT C […], […], lk […]. [2] ELT C […], […], lk […]. [3] ELT C […], […], lk […]. [4] ELT C […], […], lk […]. [5] ELT L 105, 13.4.2006, lk 1. [6] EÜT L 184, 17.7.1999, lk 23. Otsust on muudetud otsusega 2006/512/EÜ (ELT L 200, 22.7.2006, lk 11). [7] ELT C 255, 21.10.2006, lk.1